CELEX: 62012TN0062
Language: mt
Date: 2012-02-09 00:00:00
Title: Kawża T-62/12: Rikors ippreżentat fid- 9 ta’ Frar 2012 — ClientEarth vs Il-Kunsill

14.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/24
            
         Rikors ippreżentat fid-9 ta’ Frar 2012 — ClientEarth vs Il-Kunsill
   (Kawża T-62/12)
   2012/C 109/51
   Lingwa tal-kawża: l-Ingliż
   
      Partijiet
   
   
      Rikorrent: ClientEarth (Londra, ir-Renju Unit) (rappreżentanti: O. Brouwer u P. van den Berg, avukati)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla d-deċiżjoni tal-konvenut li tirrifjuta l-aċċess (sħiħ) għad-dokument Nru 6865/09, li jinkludi parir mogħti mis-servizz legali tal-konvenut rigward il-legalità tal-abbozz tal-emendi għall-proposta tal-Kummissjoni Ewropea għat-tfassil mill-ġdid tar-Regolament (KE) Nru 1049/2001 (1) skont l-imsemmi regolament; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi.
   
               (1)
            
            
               L-ewwel motiv ibbażat fuq il-ksur tat-tieni inċiż tal-Artikolu 4(2) tar-Regolament (KE) Nru 1049/2001, billi l-konvenut naqas milli jipprova kif l-iżvelar tad-dokument inkwistjoni jippreġudika l-protezzjoni tal-pariri legali.
            
         
               (2)
            
            
               It-tieni motiv ibbażat fuq il-ksur tal-ewwel subparagrafu tal-Artikolu 4(3) tar-Regolament (KE) Nru 1049/2001, billi l-konvenut naqas milli jipprova kif l-iżvelar tad-dokument inkwistjoni jippreġudika serjament il-proċess deċiżjonali tal-Kunsill.
            
         
               (3)
            
            
               It-tielet motiv ibbażat fuq il-ksur kemm tat-tieni inċiż tal-Artikolu 4(2) kif ukoll tal-ewwel subparagrafu tal-Artikolu 4(3) tar-Regolament (KE) Nru 1049/2001, billi l-konvenut ma ħax inkunsiderazzjoni l-interess pubbliku ikbar li jiġġustifika l-iżvelar tad-dokument inkwistjoni.
            
         
               (4)
            
            
               Ir-raba’ motiv ibbażat fuq il-ksur tal-Artikolu 4(6) tar-Regolament (KE) Nru 1049/2001 u tal-prinċipju ta’ proporzjonalità, billi l-Kunsill ma kkunsidrax b’mod xieraq il-possibbiltà li jingħata aċċess ikbar għad-dokument inkwistjoni.
            
         
      (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).